Heerup blev optaget på [[Det Kongelige Danske Kunstakademi]] i 1927, 20 år gammel, og var færdiguddannet i 1932. Han deltog aktivt i det danske kunstnermiljø i 1930’erne og fremefter, bl.a. som medlem af den internationalt kendte kunstnersammenslutning [[COBRA]], som bidragyder til tidsskrifter som [[Helhesten (blad)|''Helhesten'']], ''[[Aarstiderne (tidsskrift)|Aarstiderne]]'' og ''[[Hvedekorn]]'' samt som udstiller på ''[[Kunstnernes Efterårsudstilling]]'' (1933-40 og 1950-51), ''[[Charlottenborgs Efterårsudstilling]]'' (1952-62 og 1966), ''[[Høstudstillingen]]'' (1943-48), ''[[Linien]]'' (1934 og 1937) m.fl. Derudover har han deltaget på separat- og gruppeudstillinger i ind- og udland mange gange, bl.a. på [[Venedig-biennalen]] (1936, 1962 og 1972), på [[Stedelijk Museum]] i [[Amsterdam]] (1949), på Musée des beaux-arts i [[Liège]] (1951), på Palazzo Grassi i [[Venedig]] (1960), på Museum des 20. Jahrhunderts i [[Wien]] (1963), på [[vandreudstilling]]en ''Danish Abstract Art'' i [[USA]] (1964-65) og på Biennalen i São Paulo (1965). Han har modtaget flere medaljer og anerkendelser, heriblandt [[Eckersberg Medaillen]] i 1958, [[Thorvaldsen Medaillen]] i 1967, og i 1969 blev han [[Dannebrogordenen|Ridder af Dannebrog]]. Hans kunst gav ham ikke kun anerkendelse blandt kunstkyndige, men også en stor folkelig popularitet og berømmelse.
Personbillede_savnes Kunst Maleri Organisationer